مەحموود ئاڵناک
مەحموود ئاڵناک (؛ لەدایکبووی ١٩٥٢ لە دیگۆر، قەرس) پارێزەر، نووسەر، و سیاسەتوانێکی کوردی باکووری کوردستانە.

پیشە 
مەحموود ئاڵناک دەرچووی کۆلێژی قانوونی زانکۆی ئەنقەرەیە. لە ھەڵبژاردنی گشتی ١٩٨٧ی تورکیا وەکوو نوێنەری پارێزگای قەرس ھەڵبژێردرا لەسەر لیستی (SHP). لە ١٩٨٩ لەگەڵ شەش کەسی دیکە لە حیزبی (SHP) دەرکران بەھۆی چوونیان بۆ کۆنفرانسێکی کوردی لە پاریس. لە ھەڵبژاردنی گشتیی ١٩٩١ی تورکیا دووبارە ھەڵبژێردرا وەک نوێنەری پارێزگای شرنەخ، دوای ئەوەی چووە ڕیزی حیزبی دیموکراسی (DEP). ئەو یەکێک بوو لەو شەش پەرلەمانتارەی (DEP) کە پارێزبەندیی پەرلەمانییان لێ وەرگیرایەوە لە ١٩٩٤ بۆ ئەوەی لێپرسینەوەیان لێ بکرێت بە بیانووی ھاندان بۆ سەربەخۆیی کوردستان. لە کانوونی یەکەمی ١٩٩٤ بە سێ ساڵ و شەش مانگ حوکم درا بە تاوانی ھاندان بۆ جوداخوازی.

لە ئەیلوولی ١٩٩٧ ڕۆمانێکی بە ناوی «گەرمیی شڕۆ» بڵاوکردەوە کە بنچینەکەی کۆمەڵێک ڕووداوی ھەقیقی بوون کە لە گوندی ئۆرمانیچی ناوچەی باسانی پارێزگای شرناخ ڕوویان دابوو. کتێبەکە قەدەغەکرا.

ئاڵناک دواتر بووە بەڕێوەبەری ناوچەی قەرسی حیزبی گەلی دیموکراتیک (DTP)، و وەک کاندیدێکی سەربەخۆ لەگەڵ حیزبەکە بەشداربوو لە ھەڵبژاردنە گشتییەکانی ٢٠٠٧، بەڵام نەیتوانی بگاتە پەرلەمان. لە ٢٠٠٨ خۆی کشاندەوە لە پێشبڕکێیەک کە تێیدا ئەحمەد تورک بووە ھاوسەرۆکی حیزبەکە، گوتی کە نایەوێت لەگەڵ ھاوڕێکەی لە کێبڕکێ بێت.

لە ئایاری ٢٠٠٧ بە ١٠ مانگ سزای زیندانی حوکم درا لەژێر ماددەی ٣٠١، بەھۆی گوتەکانی لەبارەی ڕووداوی شەمزینان.
لە ٢٠٠٩ حوکم درا بە چاندن و ئاگاداریی ٥٠٠ دار (یان ١١ مانگ زیندانی) بە تاوانی بێڕێزیکردن بە سەرۆکوەزیران ڕەجەب تەییب ئەردۆغان.
لە کانوونی یەکەمی ٢٠١٠ بە ١٤ مانگ زیندانی حوکم درا بە تاوانی بێڕێزیکردن بە ئەفسەرانی پۆلیس، لەبەر گوتەکانی لەبارەی سزادانی کەسێک لە قەرس.
لە ٢٠١١ یەکێک لەو گیراوانەی کە تۆمەتبارکرابوون بە ھەبوونی پەیوەندی لەگەڵ کۆما جڤاکێن کوردستان. لە شوباتی ٢٠٢٠ دووبارە دەستگیرکرا و حوکم درا بە تاوانی ئەندامییەتی لە ڕێکخراوێکی تیرۆریستی.

کتێبەکان 
 HEP, DEP ve Devlet ("HEP, DEP u Dewlet"), Kaynak Yayınları 19??, (ISBN 9753431201)
 HEP, DEP ve Devlet Parlamentodan 9. Koğuşa-2 ("HEP, DEP u Dewlet Ji Parlementoyê heta Girtigehê, Nezaretxana 9'emîn"), Kaynak Yayınları 1996, (ISBN 9753431201)
 Şiro´nun Ateşi ("Agirê Şiro"), Berfin Yayınları 1997, (ISBN 9757345600)
 Nazo, Berfin Yayınları 1998, (ISBN 9757354678)
 Ateşte Yıkanmak ("Agirda Xweşuştin"), Berfin Yayınları 2003, (ISBN 9756680318)
 Tarihin Çarmıhında Güneş Ülkesi ("Çarmixa Dîrokê da Welatê Rojê"), Jan Yayınları 2011
 Köpekler Manifestosu ("Manîfesto ya Sa(Kuçika)")', Jan Yayınları 2012
 Mehmet Tunç ve Bêkes ("Mehmet Tunç u Bêkes"), CHA Yayınevi, 2017

سەرچاوەکان 

زیندووان
لەدایکبووانی ١٩٥٢